WhatsApp introduce o funcție nouă prin care mesajele sunt șterse automat.
WhatsApp introduce o funcție nouă. Aceasta șterge automat toate mesajele și pozele dintr-o conversație în 7 zile. Activarea acestei funcții rămâne la latitudinea fiecărui utilizator.
Nu e om să nu folosească WhatsApp. Aplicația introduce acum o nouă funcție interesantă – utilizatorii nu vor mai fi nevoiți să șteargă manual mesajele sau pozele din toate conversațiile, ci aplicația o va face pentru ei.Cei care activează setarea vor vedea că în 7 zile, toate mesajele trimise și primite dintr-o conversație vor dispărea.Decizia rămâne la fiecare utilizator.Alex Bălan, specialist în securitate informatică la Bitdefender, clarifică noua funcție a aplicației: "Eu, personal, nu o văd ca pe o opțiune de privacy. Eu o văd ca pe o opțiune pur cosmetică, este o opțiune pusă la dispoziție poate pentru salvarea spațiului de stocare de pe terminal. În ceea ce privește securitatea, trebuie să înțelegem că există o dată securitatea la nivelul transportului, acea criptare care se face între două două puncte care comunică. Dar, un lucru care scapă din vederea utilizatorului este și securitatea terminalului folosit pentru comunicare".